标题：刘宰
宋史文载
刘宰，字平国，金坛人。既冠，入乡校，卓然不苟于去就取舍。绍熙元年举进士，调  刘宰像[1]江宁尉。江宁巫风为盛，宰下令保伍互相纠察，往往改业为农。岁旱，帅守命振荒邑境，多所全活。有持妖术号“真武法”、“空云子”、“宝华主”者，皆禁绝之。书其坐右曰：“毋轻出文引，毋轻事棰楚。”缘事出郊，与吏卒同疏食水饮。去官，惟箧藏主簿赵师秀酬倡诗而已。调真州司法。诏仕者非伪学，不读周惇颐、程颐等书，才得考试，宰喟然曰：“平生所学者何？首可断，此状不可得。”卒弗与。
授泰兴令，有杀人狱具，谓：“祷于丛祠，以杀一人，刃忽三跃，乃杀三人，是神实教我也。”为请之州，毁其庙，斩首以徇。邻邑有租牛县境者，租户于主有连姻，因丧会，窃券而逃。它日主之子征其租，则曰牛鬻久矣。子累年讼于官，无券可质，官又以异县置不问。至是诉于宰，宰曰：“牛失十载，安得一旦复之。”乃召二丐者劳而语之故，托以它事系狱，鞫之，丐者自诡盗牛以卖，遣诣其所验视。租户曰：“吾牛因某氏所租。丐者辞益力，因出券示之，相持以来，盗券者怃然，为归牛与租。富室亡金钗，惟二仆妇在，置之有司，咸以为冤。命各持一芦，曰：“非盗钗者，诘朝芦当自若；果盗，则长于今二寸。”明旦视之，一自若，一去其芦二寸矣，即讯之，果伏其罪。有姑诉妇不养者二，召二妇并姑置一室，或饷其妇而不及姑，徐伺之，一妇每以己馔馈姑，姑犹呵之，其一反之。如是累日，遂得其情。
父丧，免，至京，韩侂胄方谋用兵，宰启邓友龙、薛叔似极言轻挑兵端，为国深害，迄如其言。为浙东仓司干官，职事修举，亟引去，默观时变，顿不乐仕。寻告归，监南岳庙。江、淮制置使黄度辟之入幕，宰辞曰：“君命召不往，今矧可出耶？”嘉定四年，堂审召命且再下，不至。时相亦屡讽执政、从官贻书挽宰，宰峻辞以绝。俄题考功历，示决不复仕。
理宗初即位，以为籍田令，屡辞，改添差通判建康府，又辞，乞致仕，乃以直秘阁主管仙都观。拜改秩予祠之命，辞秘阁，不允。端平元年，升直宝谟阁，祠如故，且尽还磨勘岁月。未几，迁太常丞，郡守以朝命趣行，不得已勉就道，至吴门，拜疏径归。一时誉望，收召略尽，所不能致者，宰与崔与之耳。帝侧席以问侍御史王遂，且俾宣抚。迁将作少监，又以直敷文阁知宁国府，皆不拜。进直显谟阁、主管玉局观，帝犹冀宰一来也。召奏事，讫不为起。寻卒，乡人罢市走送，袂相属者五十里，人人如哭其私亲。
宰刚大正直，明敏仁恕，施惠乡邦，其烈实多。置义仓，创义役，三为粥以与饿者，自冬徂夏，日食凡万余人，薪粟、衣纩、药饵、棺衾之类，靡谒不获。某无田可耕，某无庐可居，某之子女长矣而未昏嫁，皆汲汲经理，如己实任其责。桥有病涉，路有险阻，虽巨役必捐赀先倡而程其事。宰生理素薄，见义必为，既竭其力，藉质贷以继之无倦。若定折麦钱额，更县斗斛如制，毁淫祠八十四所，凡可以白于有司、利于乡人者，无不为也。
宰隐居三十年，平生无嗜好，惟书靡所不读。既竭日力，犹坐以待，虽博考训注，而自得之为贵。有《漫塘文集》、《语录》行世。
参考译文：
刘宰，字平国，金坛人。20岁行冠礼后，进入乡学就读，他表现突出特异，在远离或接近、获取和舍弃等行为上不随便苟且。绍熙元年考取进士，（后）调任江宁县尉。江宁地方巫术之风盛行，刘宰下令同一保伍的乡亲邻里互相检举监督，（那些巫祝）大都改行务农。遇到干旱年景，他遵循太守之命在边境赈灾救荒，大多数灾民都被救活了。有人再以“真武法”“空云子”“宝华主”为号，用妖术惑众，他一律坚决地取缔禁止。他写下这样的座右铭：“不轻易地发布文告，不轻易地动用刑罚。”因事出城，他与差吏士卒吃同样的蔬菜喝一样的水。离职时，箱子里只有与主簿赵师秀的酬唱诗而已。（后来）调任真州司法官。诏令入仕者禁绝伪学，不读周惇颐、程颐等人的书，才能考试，刘宰慨叹道：“平生所学的是什么呢？头可以被砍断，这种情形不可行。”最终没有参加。
他被授予泰兴县令之职，有（一个）杀人案，卷宗上写道：“在神庙里祷告，已经杀了一个人，刀忽然跳了三次，就杀了三个人，这实在是神教我（杀的人）啊。”（刘宰）为此向州里请求，捣毁了那座神庙，（并且将那位杀人犯）斩首来示众。邻县有人在本县边境租牛，租用者与牛主人是姻亲，趁着主人家办丧事，租牛者窃取了租牛契据逃跑了。过了一段时间，牛主人的儿子去讨要租金，租牛者就说，那条牛已经被卖很久了。牛主人的儿子连续多年向官府告状，却没有契据能作证，官府又因为是邻县的事而搁置不查办。到现在他向刘宰提出诉讼，刘宰说：“你的牛（已经）丢失十年了，怎么能够一下就能找回来呢？”刘宰于是就找来两个乞丐，给他们吃饱了，告诉他们事情缘由，假托其他事把他们关进牢房。审讯他们，乞丐谎称自己偷牛出卖，(刘宰派人)带着他们去那户人家指认查看。那租牛者说：“这牛是我通过某人租的。”乞丐竭力坚持自己的说法，于是那人出示契据，一起拿着到官府。（真相大白以后）偷契据的租牛人十分沮丧，只得归还牛和租金。一户有钱人家丢了金钗，(当时)只有两个女仆在家。把她们遣送到官府后，(她们)都认为自己是冤枉的。刘宰让她们各手持一根芦草，说：“没偷金钗的，明天早晨芦草自然还像原来一样；真的偷了金钗的，那么芦草会比今天长出两寸。”第二天早晨再看，一根芦草像原来一样，另一根则短了两寸。随即审问，罪犯果真服罪。有个婆婆状告两个媳妇都不赡养她，刘宰找来那两个媳妇，让她们与婆婆共处一室，有人送食物给媳妇却不给婆婆，再悄悄地观察，(发现)一个媳妇每次都把自己的食物给婆婆，婆婆还喝斥她，另一个则相反。像这样连续观察多日，就了解了实情。
父丧，免，至京，韩侂胄方谋用兵，宰启邓友龙、薛叔似极言轻挑兵端，为国深害，迄如其言。为浙东仓司干官，职事修举，亟引去，默观时变，顿不乐仕。寻告归，监南岳庙。江、淮制置使黄度辟之入幕，宰辞曰：“君命召不往，今矧可出耶？”嘉定四年，堂审召命且再下，不至。时相亦屡讽执政、从官贻书挽宰，宰峻辞以绝。俄题考功历，示决不复仕。　　理宗初即位，以为籍田令，屡辞，改添差通判建康府，又辞，乞致仕，乃以直秘阁主管仙都观。拜改秩予祠之命，辞秘阁，不允。端平元年，升直宝谟阁，祠如故，且尽还磨勘岁月。未几，迁太常丞，郡守以朝命趣行，不得已勉就道，至吴门，拜疏径归。一时誉望，收召略尽，所不能致者，宰与崔与之耳。帝侧席以问侍御史王遂，且俾宣抚。迁将作少监，又以直敷文阁知宁国府，皆不拜。进直显谟阁、主管玉局观，帝犹冀宰一来也。召奏事，讫不为起。寻卒，乡人罢市走送，袂相属者五十里，人人如哭其私亲。
刘宰方正刚直，明智敏锐，仁慈宽忍，对父老乡亲施以恩惠，他所做的功业事迹实在是很多。设置了义仓，创建了义役，几次三番地煮粥给饥饿的人充饥，从冬天到夏日，每天要供应一万多人，柴米、衣物、药物、棺椁寿衣之类，不请求就不会获取。有人无田可耕，有人无屋可居，有人子女成年而没能婚嫁，他都心情急切，积极主动地去办理，就像做自己的事一样尽责。（遇到）桥梁损坏，道路不畅，即使工程量很大，他也必定率先捐出资财，倡导修缮，并督察工程进展。刘宰对自己家的生计安排理一向淡泊，（但是）见到和义之事一定去做，既竭尽全力，（又）接着自己借贷来做，孜孜不倦。他还定下折缴麦税的钱额数量，把县里的斗、斛都改为国家规定的标准，（注：以前县府里收税粮常是大斗进小斗出，）捣毁泛滥多余的祠堂84座，但凡是可以告于官府、有利于父老乡亲的事，他没有不做的。
刘宰隐居三十年，一生没有特别的嗜好，只是无书不读，已经用尽时日与学力，仍然端坐桌前来待学深究，虽然广泛地考证（所有的）训诂注释，但是内当得到一些新的材料还是特别珍惜。有《漫塘文集》、《语录》二书流传于世。
刘宰断案
刘宰为泰兴令时，当地百姓报案遗失金钗。案发现场只有主人的两名仆妾在，经过审讯，两人矢口否认行窃。刘宰命两人分别各拿一只葫芦，说：“这葫芦有灵，如果不曾偷取金钗，明天葫芦的大小不会改变；若是偷了金钗，那手上的葫芦就会长大两寸。”第二天刘宰命两人各自拿着葫芦前来，其中一只不变，另外一只却少了两寸，原来那偷金钗的仆妾害怕葫芦长大，所以事先切去两寸。
邻县有人在本县租过一头牛，并趁牛主家办丧事的机会偷走了租约，这样出租人就没有证据要回牛了。牛主的儿子告了十年，但都因为没有租约，又涉及邻县，官府一直没有处理。刘宰上任后，牛主的儿子又来告状，刘宰说：“牛失十载，安得一旦复之。”他找来两个乞丐，要他们承认曾偷牛倒卖，押着他俩到租牛人家，指认租牛人买了他们偷来的牛。租牛说：“吾牛因某氏所租。”乞丐一口咬定这是他们偷来的牛。租牛人急了，把契约拿出来证明牛是租的。差人把双方带回县衙，大堂之上，租牛人这才明白中了计，只好把牛还给原主。
诗作选摘
次王兄韵二首
锦绣胸中富，珠玑笔下生。如何鹿门去，不向玉堂盛。
卖屋依三阜，开窗对两池。去来谁是主，空锁壁间诗。
碧云即事
唧唧秋蛩鸣，耿耿秋夜长。简编负初心，枕簟怯新凉。
朝曦入疏牖，宿云散前罔。归欤一叶舟，浩歌听沧浪。
长林场海边道上
海雾晚逾合，海风春更寒。衰须欺薄老，老胆傲惊湍。
业竹人家近，平沙客路宽。明朝应更好，山翠扑征鞍。
答王虞卿邀游山
墨池催胜游，虞卿枉真迹。我行浩无期，君归定何日。
非尤年岁晚，自叹机会失。空烦日卓午，蔬饭满香积。
发绍兴
留滞青春晚，经行此日初。柔条桑著眼，短穗麦生须。
竹外云埋屋，花边水绕渠。个中容我老，肯遗子公书。
冯心岭
地隘山逾峻，人勤俗不奢。时培石上土，更种竹间茶。
接畛田成篆，连筒水溅花。征尘如不到，老我即东家。
代挽前人二首
世德隆周翰，通才压汉儒。花城颂遗爱，榆塞钟成模。
浩穰须君重，论恩协帝谟。匡庐游不及，寒月淡平芜。
反匶逾千里，平生念母慈。烟霞连杰观，星斗下平池。
地胜呈金像，神思伏宝龟。庭前双玉树，昌大可前知。
丁亥冬感怀寄赵章泉三首
楚塞仍多事，章泉阙寄音。由来使狙诈，何意启狼心。
国势时轻重，江流自古今。遥怜杜陵老，对雪几愁吟。
报国知无术，书空竟若何。淮山云惨淡，钟阜石嵯峨。
高孝遗规在，粱陈往鉴多。癙尤徒尔耳，远浦听渔歌。
我屋方茅下，君家闽楚交。鹿门知得计，燕幕未安巢。
涧谷泉堪饮，山田饭可抄。应摧灵寿杖，雪蕊嗅梅梢。
代柬寄当涂大夫王去非
闻道王明府，仁声已四傅。催科能不扰，赋入自争先。
理到顽民服，仁渐黠吏悛。俊良搜士类，疾苦访氓编。
义役颁成制，巫风变昔年。已闻销珥笔，直欲弛蒲鞭。
未可徒宽治，还疑执德偏。碧云江外合，爱助正拳拳。
东阳道旁涵碧亭
四山委苍翠，一沼湛清涟。云飞松竹留，石堕藤萝牵。
泉昔乱丝竹，鸟语赓笑言。斯亭作者谁，挽仰四百年。
栋宇有兴废，篇章足流傅。官道纷往来，此地旷周旋。
乃知造物意，以遗静者便。我来旱暵馀，龟兆坼平田。
攀崖遡源委，石窦鸣涓涓。摩挲两石鱼，变化定何年。
崇禧夜坐
淮浙千万山，兹山钟秀异。山中四时好，雪景更佳耳。
危登俯八荒，岂无超诣士。春游眩红紫，秋赏挹苍翠。
冲寒缭冰崖，问讯世能几。山神出奇观，似慰远来意。
漫空飞六花，匝地掩无秽。颇疑群玉府，飘堕人间世。
又疑姑射仙，与物洗疵疠。意行辄有得，旷望了无际。
便欲呼云车，御风驾六气。举酒酹初平，逍遥聊卒岁。
次刘圣与游土山韵
巨浸邑东南，西北起培塿。意恐七泽翻，遗此镇其后。
我来雪霜降，阳和开岁首。平波十万顷，如镜照妍丑。
尚想雷霆击，水立蛟龙走。微此一抔土，群生鱼鳌久。
山人岂解此，采掇竞薪槱。飞香识早梅，柴门深处遥。
攀条情正浓，催归回鷁首。幽怀殊未惬，陶写赖诗友。
春事甫权舆，重来多载酒。会有不速客，带索老荣叟。
次乐与小儿啖虎脯篇
折臂最小儿，骨聋颡微广。弗说螺蛳步，可以吞大象。
那敢谓其然，且幸日稍长。顾似陶家郎，智识殊不爽。
强令侍师席，跳踉绕函文。胡能辨滋味，舍鱼取熊掌。
但见蔬菓列，攫取如技疗。嘉馈得虎脔，新猎出林莽。
对之懒下箸，杀气犹可想。呼儿食之既，睥睨尚来往。
饕餮我所羞，跌荡或称赏。服猛岂渠能，过奖谢吾党。
深惭如敞帚，有误千金享。
和丹阳徐文度令君
微生叹数奇，衰疾久见面。遥闻乡大夫，今日潘怀县。
列宿罗胸中，可但书万卷。抚宇究衷曲，诛求无俗见。
已多钟子知，且上北面荐。顾以疾自歉，往见身如绊。
缅想沧浪台，吏退足清燕。诗坛建旗鼓，来往纷俊彦。
未修维梓敬，徒起临渊羡。邂逅得披承，英风起衰懦。
靦颜谢不敏，多言几诞谩。归来饬泓颖，秋暑尚严惮。
居然得新诗，大篇惊趣辨。瑟缩缀苦语，缄题寄回便。
何当重扣门，一奏白石粲。
访陈廷瑞有感
间维有常度，曜灵无停辀。翩翩叶辞柯，过眼绿已稠。
弱榦不盈尺，忽已高岑楼。念昔过庭日，朋来悉良俦。
我年未成童，子少无与侔。我质本驾骀，蹇步畏阻修。
子如渥洼驹，猛气已食牛。当时二老人，笑语欢且酬。
门户各有托，宁计才与不。登门如昨日，星纪逾再周。
二老安在哉，体魄归山丘。隔屋闻读书，玉树锵琳球。
呼灯使来前，秀气炯双眸。问之垂九龄，属对解冥搜。
感此伤我心，泪下不可收。来者日已长，逝者挽不留。
其间我与子，能阅几春秋。宁复青衿佩，与子从亲游。
幸子齿犹壮，有母方白头。刷翮凌青霄，足胜负米由。
而我风树悲，耿耿何时休。四十已无闻，过是夫何求。
矧复病日侵，见面良可羞。竹实不疗饥，芰制非寒裘。
躬耕苦勤劳，代耕多悔尤。学仙竟谁成，百年等浮沤。
挽仰天地间，身世真悠悠。时雨涨绿池，好风交平畴。
嘤嘤出谷鸟，泛泛川上鸥。遇景适会心，旷望聊夷犹。 野有犬
野有犬，林有乌。
犬饿得食声咿鸣，乌驱不去尾毕逋。
田舍无烟人迹疏，我欲言之涕泪俱。
村南村北衢路隅，妻唤不省哭者夫，
父气欲绝孤儿扶。夜半夫死儿亦殂，
尸横路隅一缕无。鸟啄眼，
犬衔须，身上那有全肌肤。
叫呼伍伯烦里闾，浅上元不盖头颅。
过者且勿叹，闻者且莫吁。
生必有死数莫逾，饥冻而死非幸欤。
君不见荒祠之中荆棘里，脔割不知谁氏子。
苍天苍天叫不闻，应羡道旁饥冻死。
开禧纪事二首
泥滑滑，仆姑姑，唤晴唤雨无时无。
晓窗未曙闻啼呼，更劝沽酒提壶荐。
年来米贵无酒沽。
婆饼焦，车载板。饼焦有味婆可食。
有板盈车死不晚。君不见比来翁姥尽饥死，
狐狸嘬骨鸟啄眼。
嘲啼鸟
破绔年来未改为，园中啼鸟汝何如。从教解使君侯悟，尔死何由得盖帷。
酬陈子与
门外秋光入句频，门前积雨少来人。利名到底成何事，赢得江硝自在身。
酬傅老
人生不见古无怀，平陆犹成滟滪堆。百岁髑髅能发语，有生非我死非灾。
次韵苏明仲
诗翁名字简思陵，死去人疑化鹤丁。败絮当年犹自拥，褐衣今日可忘情。
答王去非觅柳栽
不惜柔条折赠君，与君分占万象春。祗愁五柳门前景，不称三槐堂里人。
代柬促陈居士归
一棹东游久未归，羞囊应已典春衣。淡烟疏柳鲈鱼市，底事流涎对落晖。
代柬答徐监押
隋堤绿柳洋清流，画舸输君烂漫游。柘荡高湖须老伴，不妨捩柁出湾头。
代柬寄王去非
闻随使使过江东，想见旌旗十里红。多少苍生在寒谷，早吹邹律转春风。
代柬苏佥
七十收身古战场，归来八十更康强。酒阑庭户秋光好，想见诗成一缕香。
代柬谢袁兄
渔樵并舍两相忘，三迳回看久就荒。只有生平真活计，尖胱万面接山光。
悼里中百岁张翁
铭旌一丈袅寒烟，泪逐西风洒道边。纵使后人能百岁，太平谁识靖康年。
得轩即事
上印还家不计年，水光弥望木参天。绿云洞里开书幌，红锦波心洋酒船。
东西罔诸李谋复宏词墓
前朝流派日星明，圣代殊科更策名。遗骨未寒丘垄废，可能宗党不关情。
东阳道中闻杜鹃
万里云山路渺茫，车轮竟日往来忙。凭君一语成归去，知杀儿时射四方。
冬日即事
飞廉不解却丰隆，结就浓阴万里同。须信碧霄无点滓，晓来红日自生东。
读公孙弘卜式儿宽傅
儒雅弘宽世所宗，汗青中介牧羊翁。史家有意君知否，未必文华胜朴忠。
读韩诗和其韵
韩子文同孟氏醇，陈言去尽只天真。君诗费却雕镌力，笔下应夸自有神。
读楼获傅
刘氏难令吕氏安，郦生大义炳如丹。君卿卖友阿王莽，死去何颜见吕宽。
读苏武傅
李陵卫律两降人，大义相规几尽诚。陵语不傅傅卫律，要令千载识交情。
读卫青傅
任侠行权世所诛，将军尚借齿牙馀。古来名将勤招选，底事牢辞不敢居。
奉酬陈居士
高人不作饭牛歌，盍向沧浪具笠蓑。正使同舟欠西了，也胜逐日效秦娥。
奉酬敬亭石隐君
宛陵侍处敬亭山，中有臞仙独闲。賸喜好音来物外，莫令佳句到人间。
感春
隔溪啼鸟弄新音，绕岸蒲牙迸绿簪。花事只今强半在，不妨风雨搅春阴。
过剡溪
青山叠叠水潺潺，路转峰回一又湾。想见雪天元限好，不妨独棹酒船还。
过尤溪
尤溪塘上征人路，记得停骖一解颜。十载重来儿女换，似曾相识有青山。
和陈倅校书惠诗
故交衮衮白头新，倾盖相望有几人。奉诏君应归册府，一蓑我欲老江滨。
和陈校书祈雨有应
一念尤民敢惮烦，肩舆得得款祠坛。莫嫌勺水能多少，自是壶中世界宽。
和陈校书生孙
四海声名陈太丘，元方有子复何尤。他年羔雁成群至，不独丹青诧豫州。
次韵谢范黄中运管二绝
一区闻道宅新成，潇洒真堪寄此生。胸次清冰元自莹，不妨更向生壶盛。
刁坞春回花满枝，沈溪梦断水盈池。遥知吊古经行处，落纸云烟总是诗。
答钟元达觅藉栽二首
红妆翠盖出污涂，水面风吹醉欲扶。逢是凌波有仙种，文君莫讶茂陵姝。
渐点青钱浮水面，犹将素节混沌沙。送君百面风潭上，莫笑原非十丈花。
代挽赵工侍汤氏人三首
傅酣归遗惹天香，折桂重看膝上郎。贝叶经中空世念，菱花镜里谢宫装。
西湖野树上林花，竹乐谁知大尹家。帘幕垂垂人兀坐，金猊香散日西斜。
白莲塘下成新滟，绿柳堤边散密阴。精舍拂云松柏缭，死生何地不娱心。
次李秀喦鹤不溪四诗韵
凄凄寒日洋溪流，猎猎西风送客舟。勇退端为天下计，留行谁为圣王谋。
忠谋衮衮要须殚，几度敷陈舌木乾。夜半会思前席对，天遥毋使此心阑。
少年意气十分强，河广期凭一苇航。老去结庐渔舍畔，笑看凫雁往来忙。
稻粱初熟社醅香，草草杯盘不著行。别后书来烦记取，绿杨堤畔水盈塘。
代梁总挽郑舜举侍郎四首
几度除书下紫宸，从容千骑拥朱轮。圣朝若第循良课，公是当时第一人。
九重虚己竚论思，千载风云彼一时。贝锦谁为当日事，解招空赋昔人诗。
由来乐事在田园，归路无人早著鞭。见一堂中谁是伴，亭亭修竹锁苍烟。
慷慨论交酒一钟，别来木末几西风。归欤拟趁鸡豚社，太息无因见此公。
赋陈太史所筑凌云亭四首
太史曾题仲举舆，子虚赋就压蓬卢。终然不负凌云志，会向蓬莱顶上居。
吏退庭空一迳深，交柯密叶布繁阴。婆娑谁识先生意，恐负当时庛物心。
紫烟飘缈接云霞，亭下连薨十万家。想见当年关尹子，已占柱史入京华。
身自蓬莱顶上来，彩云深处见崔嵬。凭高莫作凌云想，闻说天门有诏华。
北固山望扬州怀古
北固城高万象秋，烟竿一缕认扬州。试乘绿涨三篙水，要见朱帘十里楼。
泪湿宫衣朝雾重，愁薰寒草夕阳浮。隋堤旧事无人问，两两垂杨击客舟。
碧云即事
块坐经年不入山，山僮拍手笑衰颜。登高犹喜心期在，望远还惊目力悭。
云气苍茫自羁旅，烟波飘荡几惸鳏。朝来旧雨添新雨，谁识安危指顾间。
代赋寿宁宗潜邸
圣学家傅自有师，更罗英俊侍经帷。治功尚论唐虞际，政体宁甘汉晋卑。
猥向梁园陪末坐，敢凭尧历记佳期。羞囊已辨诗千首，准拟年年荐寿卮。
代柬寄张端衡
句曲山头白鹤飞，遥怜彩棒正宣威。仙家有喜迎仙吏，客路无尘点客衣。
月澹郊原从犬卧，秋高篱落任鸡肥。子真东野齐名在，莫向西风苦念归。
代书答龚楚州
使君问政及郊扉，病叟何能措一辞。积粟曩生真至计，屯田充国亦良规。
将权可与他人共，德意须令旧壤知。闻说监城有真令，相逢为说每相思。
代谭与可谢石大夫乡饮酒
大夫举酒属青衿，八十衰翁亦许临。要向席间明厚意，敢辞酒半效狂吟。
持身勿使亏名义，学古还须探圣心。元日习乡君解否，须知齿发易駸駸。
代邑士上赵百里
美矣吾邦此大夫，仁中有勇信今无。治侔东里兴乡校，政压西门送女巫。
谋广生员来共学，力排淫祀警群愚。一陶风俗成醇厚，千古声名泰华俱。
读张氏义庄画一寄持甫辂院
叔世谁怜族派同，高情真有古人风。宗分大小稽周典，惠匝亲疏比范公。
二顷开端能不吝，一编垂训可无穷。欲书盛事傅千载，预愧衰孱语不工。
奉酬友人登多景楼见怀
云横不断古神州，缥缈河山总戌楼。此地几经人北顾，长江不住水东流。
犬羊万里知离穴，稻蟹三吴正得秋。人事天时多错忤，一杯聊复润吟喉。
奉送诸兄谒府
男邦养士拟侯邦，师师宁分彼一分。明辨正须烦幕府，作成庶不异州庠。
紫金山回连三岛，甘露楼高俯八荒。六代豪华犹在目，停桡毋惜小徜徉。
癸未寄王甥
别时庭户正秋清，划见园林翠织成。吴下余思频刮目，渭阳子岂遂忘情。
堤间飞盖分垂柳，水面浮舟约半萍。乘兴时来共清话，相望能隔几牛鸣。
过兰亭
茂林修竹翠参天，一水西为尚折旋。欲泛羽觞追往事，怅无嘉客继前贤。
短章回寄二三友，胜践堪寻八百年。笑拂苍崖题姓字，为言曾此掬流泉。
和柴监
之之通才不受拘，妙年文史足三馀。司征关市方共二，宴启华堂正乐胥。
锦帐笙歌香雾绕，禅房风月夜窗虚。后生取舍能如此，问信宁非远器欤。
次姜君玉韵且驾北固新居
车来流水马如龙，北上精蓝西复东。雅意只贫山在近，高标谁与子相同。
门开正好来三益，文就何妨送五穷。拟向岩前分半席，可能辟地著邻翁。
门外青山跨伏龙，山头未晓日生东。竹林已喜王戎近，莲社还堪惠远同。
盛事正应符地胜，清才岂必坐诗穷。欲成善颂陪张老，自笑尊前一秃翁。
代柬答合淝苏刑曹兼呈淮西帅同年赵宝谟二首
青衫拟掾袭芳尘，短褐归来理约缗。二纪期君绍先烈，一官投老祗参军。
宦情自与秋光薄，公论犹期岁晚伸。见说宗工好风鉴，荐书何日到严宸。
闻道中原百战馀，遗民亿万企来苏。浪言恢复真疏矣，绝意怀来亦可乎。
北望凄凉皆故土，南来睥睨几狂胡。祗今淝水山川改，寄语元戎盍远图。
和傅侍郎鹿鸣宴韵二首
向来北固萃群英，可但江山擅美名。秀气中间空畚筑，斯文今日遇权衡。
歌成白雪傅新唱，帆饱西风趣去程。会体使君珍重意，不专车军羡桓荣。
先生谠论在延英，早岁金瓯已覆名。自古正人羞枉尺，祗今公论有持衡。
九重闻道将飞韶，一水何妨缓作程。莫笑由家去天远，春来野草亦敷荣。
和淮漕八月十四夜月诗二首
清凉景界限尘纷，玉宇从容静夜分。欲满尚悭今夜月，乍舒还敛北山云。
孤光翻动枝头鹊，馀晕潜驱草际蚊。好处欲言人不解，湛然天宇印心君。
长淮百谷庆西成，万里何妨共此晴。霖雨尚关天下望，月华犹幸晚来明。
要看玉宇清光满，闻道银河北去平。邂逅西风轻借力，夜深桂影更敷荣。
代李居士谒王去非制干三首
家山目断古幽州，百口来归路阻修。丁字无端轻介胃，蝉冠却羡出兜鍪。
箕裘忍坠先人业，甔石谁客子谋。不惜饥寒同一死，南来恐来作北人羞。
侨居无地寄生涯，布袜青鞋着处家。太乙虚舟想莲叶，玄都活计问桃花。
不堪众稚贫为累，坐使孤生发半华。傥许侏儒均赋粟，不妨老子自餐霞。
一来寒谷转春风，百万喁喁说此翁。坐见西州成俗阜，忍令北客尚途穷。
筹边闻道无遗策，幕府流傅已上功。便有细书催入觐，早回生意一言中。
病鹤吟上黄尚书
五湖浩荡平沙暖，病鹤摧颓翅翎短。万里空怀宿昔心，忘机已结沙鸥伴。
华表飞来辽海仙，人间嘉会恰千年。一声嘹唳九关傅，虎豹避易不敢前。
尽推同类游钧天，浮丘王乔相后先。缥缈遗音堕云际，应念沙头苦憔悴。
欲令弱羽更轩昂，共驾飞廉骑六炁。瑶池饮，芝田戏，五湖回首皆尘世。
菰米熟，藕花鲜，五湖秋色正相便。寄声青鸟谢勤拳，摧颓病鹤那能然。
奉送符伯寿尉太平
一年三伏秋后前，大火更借炎官权。竹林仗履北窗眠，君方陆走水行船。
君言半世苦迍邅，一官迟次安且便。瓜时骤及非偶然，今我不往人争先。
交承久宦思田园，侧身东望心悁悁。民情厌旧期改弦，今我不往人烦冤。
左符再下催行轩，欲挽君留胡得焉。君才胡敏性静专，天府四举贤书连。
民淳不假彩棒县，定知学子来差肩。酌君荐藕侑新莲，青白不受污涂迁。
赠君以笔并吴牋，官闲铁砚勤磨研。敬亭山不有臞仙，耕云钓雪老林泉。
养疴预欲知民编，少屈从之古道边。长官报政将朝天，集英唱第吾同年。
賸欲因君寄短篇，有言不尽中勤拳。相逢一笑开初筵，为说故人今白颠。
代赋三十韵呈李果州
退之抗表出潮阳，高风万世为美谈。衡开云气偶然尔，浪占显晦吾所惭。
皇华使者课第一，诏归台省陪朝参。献疏岂止一痛哭，引去自言七不堪。
留行稳几卧不应，一麾出守天西南。利名百念已灰冷，扫除不尽山水贫。
行遍金焦到茅阜，知有佳处须穷探。春花秋叶事已过，惟有山发呈褴衫。
山神颇亦愧岑寂，夜奏万谷笙钟酣。起看琼树绕琳宇，更驰玉马无停骖。
子猷好事古无比，雪中求往固所谙。青鞋直上最高顶，天风缥缈吹楩楠。
两峰相对如拱立，上公衮冕朝子男。群山敛退就平地，减没不见如纪谭。
巨浸东连大洋海，浩荡直与天涯涵。却顾淮源赤山下，仅若覆水盈罃甔。
久留不奈景清绝，山腰下转临深潭。客来客去泉自涌，可能喜笑静中含。
嵌崖往往记遗迹，旧雨剥蚀苔藓篸。客怀感此重太息，学仙便欲老石龛。
痴狂正复自讥笑，旷望聊尔依精蓝。元符旧事不可问，翠微杰观犹耽耽。
有田连阡不输税，饱食岂计皇思覃。渠侬不知游子恨，宾钥屡启雕龙函。
留连信宿苦未厌，一笑相属乐且湛。庞眉道士庸中佼，成书自许窥老聃。
扣门有问不得吐，退自包裹如春蚕。髯李于书颇涉猎，医卜并试仍多婪。
提携瓶酒味苦短，黄独屡荐山肴甘。坐谈衮衮不知晓，林杪忽送钟童{左上今下酉右音}。
人生离别易感怆，况我垂白今毵毵。明朝日出山下路，宿云散飞开晴岚。
君归千骑围昼锦，我留古木缭茅庵。期君再整冲天翼，老我甘作书中蟫。
傲将军歌赠周叔子马帅
君不见细柳将军专号令，壁门不受天子命。又不见隆中将备天下奇，屈致不可就见之。
丈夫意气类如此，达则守官穷守已。斋坛未筑国士去，军令已申美人死。
王翦定须六十万，李牧必遵前日轨。扫门求见齐舍人，魏勃妄庸何足使。
武皇踞厕对卫青，淮南君臣暗欢喜。寥寥古道不复见，后来捷径何纷纷。
炙手傥可热，舐痔未为勤。金珠要结偏奴隶，鈇钺倒置由他人。
傲将军，今无矣。杜预苞苴通贵近，裴度浮沉聊卒岁。两贤屹立尚如斯。
哙等区区焉足计。傲将军，今有之，我得见之喜可知。行年六十未为老，三衙致位官非卑。
毛锥子，毋我欺。妙年手折腾桂林枝，长钥大剑尔胡为。十载安边功，书遍太常旗。
周宣方歌境土复，吉甫已赋明哲诗。诏书星斗烂，驲骑风雷驰。
平生许国心，日莫恐倒施。皂囊九扣阍，山立志不移。
时携一樽酒，山水自娱嬉。傲将军，谁与同。子真已去吴门市，杜陵不见天随翁。
赖有调傥朱，杖履时相从。虎丘山头弄明月，姑苏台上吟清风。
为乐良有极，大义终无穷。谨勿扁舟载西子，有时猎渭占非熊。
跋赵宪唐率更千字文迹
草非草，真非真。柳之骨，颜之筋，欧张瘦硬可通神。众体备，兼众美。
莫臻兴嗣书，无首亦无尾。当年好事人，各欲徇所嗜。
割载同至定，得中固为喜。莫将俗眼看，墨脱字已漫。
当年宝匣中，什袭几岁寒。祗今烟云披，星斗尚阑干。
麟角凤觜毋轻弃，煎胶续弦端有冀。君不见四窗宝此不宝他，固应落笔惊风雨，走龙蛇。
代同游者赋宿云轩呈李果州
君不见流金铄石气如焚。巫祝并祷天不闻。滂霈一雨洗乾坤，肤寸而合山中云。
又不见疾雷契山风助势，八表同昏天地闭。峰头一抹敛归云，赫日当空鬼神避。
祗今岁杪雪霜馀，得向岩前自卷舒。等闲且伴幽人宿，明日春回须雨足。
观瀑布图
仰观山模糊，俯视山历历。见卑不见高，此恨通今昔。
观者笑且言，画手非用力。安知画工心独苦，世上悠悠几人识。
君看白练飞，杳不见来迹。疑从九霄中，直下姿喷激。
六月天无风，大暑铄金石。此景独清凉，飞雪洒石壁。
此岂银河翻，馀派堕空碧。抑岂龙门决，洪波注八极。
方知画者心，不止存目击。山上更有山，去天不盈尺。
丹崖与翠巘，群仙所游息。烟云不可到，日星在几席。
甘露被草木，醴泉出岩隙。流落人间者，万派祗馀沥。
知画岂予能，因画重凄恻。圣贤言外意，未可纸上得。
所以说诗者，要在以意逆。安得画力观山人，共向书中控端的。
过司徒墓
司徒墓，荒冢累累不知数。草中翁仲无复存，垄上牛羊自来去。
想见当时百万松，佳城在处郁葱葱。车马时来卿相子，钟鱼声出梵王宫。
年深事远无留迹，只与耕夫资垦辟。万古同成一窖尘，官爵高卑谁汝识。
和陈倅田妇刈麦韵因解嘲
君不见山东健妇把犁耕，子美为赋兵车行。我赏一读三欢息，尚想青天闻哭声。
又不见峡女生涯城两脚，鬓发飘萧不堪掠。我赏三复负薪篇，亦是子美夔州作。
山东征战苦未平，峡女家贫无{左豆右斗}升。吾邦之俗异于是，赋调不苛闾里宁。
八月诗人歌载绩，馀暇不如同力穑。况复樵枯良易易，自昔民生在勤力。
通守于民情最亲，劳农不惮行侵晨。他日席前须记取，要使深宫识苦辛。